text: 其實食左好幾次。味道可以話係食過之中數一數二。啲雞夠滑。辣味與香味都十分之到位。所以好難明白點解會有食評話唔夠味， 朋友~有時間去check check 條脷吧。而佩料就一般水準，不過不失啦，比較推薦係炸芋片，午餐肉。炸物水準甚高。～我通常都係消夜時段去食。價錢仲平。缺點係酒水相對比較貴(大大杯檸檬茶，檸檬水係看似比較抵。但係絕對係一種捆綁式消費。)。同坐位唔多(鳳凰村)。食完成身雞煲味! 連之後屙尿都有香料味。